CELEX: 62020CN0166
Language: lv
Date: 2020-04-22 00:00:00
Title: Lieta C-166/20: Lūgums sniegt prejudiciālu nolēmumu, ko 2020. gada 22. aprīlī iesniedza Lietuvos vyriausiojo administracinio teismo (Lietuva) – BB/Lietuvos Respublikos sveikatos apsaugos ministeriją

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/18
            
         
      Lūgums sniegt prejudiciālu nolēmumu, ko 2020. gada 22. aprīlī iesniedza Lietuvos vyriausiojo administracinio teismo (Lietuva) – BB/Lietuvos Respublikos sveikatos apsaugos ministeriją
      
      (Lieta C-166/20)
      (2020/C 230/23)
      Tiesvedības valoda – lietuviešu
      
         Iesniedzējtiesa
      
      
         Lietuvos vyriausiojo administracinio teismo
      
      
         Pamatlietas puses
      
      
         Prasītāja: BB
      
         Atbildētāja: Lietuvos Respublikos sveikatos apsaugos ministeriją
      
      
         Prejudiciālie jautājumi
      
      
                  1)
               
               
                  Vai Direktīvas 2005/36/EK (1) 10. panta b) punkts, lasot to kopsakarā ar šīs direktīvas mērķi, kas minēts tās 1. pantā, ir jāinterpretē tādējādi, ka tas ir piemērojams situācijā, kurā persona nav ieguvusi kvalifikāciju apliecinošu dokumentu, jo šī persona vajadzīgās prasības, lai iegūtu profesionālo kvalifikāciju, iespējams ir izpildījusi vairākās Eiropas Savienības dalībvalstīs, nevis tikai vienā dalībvalstī? Vai šādā situācijā, kurā persona nav ieguvusi kvalifikāciju apliecinošu dokumentu, jo šī persona vajadzīgās prasības, lai iegūtu profesionālo kvalifikāciju, iespējams ir izpildījusi vairākās Eiropas Savienības dalībvalstīs, nevis tikai vienā dalībvalstī, Direktīvas 2005/36/EK III sadaļas I nodaļa (Vispārējā sistēma apmācības apliecinājumu atzīšanai) ir jāinterpretē tādējādi, ka ar to iestādei, kas nodarbojas ar kvalifikāciju atzīšanu, ir uzlikts pienākums izvērtēt visu personas to iesniegto dokumentu saturu, kas var apliecināt profesionālo kvalifikāciju, un to, vai šie dokumenti atbilst uzņēmējā dalībvalstī noteiktajām prasībām profesionālo kvalifikāciju iegūšanai, un ja nepieciešams piemērot kompensācijas pasākumus?
               
            
                  2)
               
               
                  Vai tādā situācijā kā pamatlietā, kurā prasītāja iespējams ir izpildījusi vajadzīgās prasības, lai iegūtu farmaceita profesionālo kvalifikāciju Direktīvas 2005/36/EK III nodaļas 7. sadaļas 44. punkta mērķiem, taču šīs prasības ir izpildītas vairākās Savienības dalībvalstīs, nevis tikai vienā, un līdz ar to prasītājai nav profesionālo kvalifikāciju apliecinoša dokumenta, kas paredzēts Direktīvas 2005/36/EK V pielikuma 5.6.2. punktā, LESD 45. un 49. pants un Hartas 15. pants ir jāinterpretē tādējādi, ka tajos uzņēmējas dalībvalsts kompetentajām iestādēm ir uzlikts pienākums izvērtēt prasītājas profesionālo apmācību un salīdzināt to ar uzņēmējā dalībvalstī pieprasīto profesionālo apmācību, un arī izvērtēt to iesniegto dokumentu saturu, kas var apliecināt profesionālo kvalifikāciju, un to, vai šie dokumenti atbilst uzņēmējā dalībvalstī noteiktajām prasībām profesionālo kvalifikāciju iegūšanai, un ja nepieciešams piemērot kompensācijas pasākumus?
               
            
         (1)  Eiropas Parlamenta un Padomes Direktīva 2005/36/EK (2005. gada 7. septembris) par profesionālo kvalifikāciju atzīšanu (OV 2005, L 255, 22. lpp.).